**Výročná a hodnotiaca správa za rok 2021**

**Divadla Alexandra Duchnoviča**

**Základné údaje**

Divadlo Alexandra Duchnoviča v Prešove je príspevkovou organizáciou Prešovského samosprávneho kraja.

Sídlo organizácie : Prešov, Jarková 77

DAD svoju činnosť zabezpečuje vo vlastnej budove v sídle organizácie, kde sa nachádzajú administratívne priestory, šatne hercov a Malá scéna.

Na tej istej adrese využívame ako nájomcovia divadelnú sálu a priľahlé priestory, ktorých vlastníkom je Rímskokatolícky farský úrad v Prešove.

Okrem toho máme v nájme skladovacie priestory a garáže vo vlastníctve Divadla Jonáša Záborského v Prešove na Budovateľskej ul. Tieto priestory využívame

ako sklady divadelných výprav a divadelných kostýmov.

Organizačná štruktúra: 35 zamestnancov, z toho:

- riaditeľ

- 3 vedúci útvarov–umelecký šéf činohry, ekonomický námestník, vedúci útvaru STD

- 16 členov činohry

- 13 umelecko-technickí zamestnanci, pomocný personál

- 5 marketing a administratíva

**Činnosť divadla**

Činoherný súbor divadla a hosťujúci realizačný tím v hodnotenom naštudoval tieto inscenácie a rozprávku. Divadelná hra Šesť postáv hľadá autora sa v dôsledku pandemických opatrení presunula na začiatok roka 2022.

**Ani mak**

Hlavným zámerom realizácie tohto projektu bolo dať priestor mladým umelcom divadelného súboru, čo sa nám v konečnom dôsledku podarilo naplniť. Našim cieľom bolo naštudovať inscenáciu v rusínskom jazyku činoherným kolektívom DAD v spolupráci s hosťujúcim umeleckým realizačným tímom. DAD sa snaží rozvíjať a šíriť kultúru Rusínov v ich rodnom jazyku. Naštudovaním divadelnej hry Ani mak klasika slovenskej literatúry Františka Švantnera vznikla inscenácia inšpirovaná jeho románom Ozvena hôľ. Naštudovaním scénického diela v rusínskom jazyku chceme obohatiť repertoár nášho divadla o ďalšiu zaujímavú inscenáciu.

Divadelná hra pod názvom Ani mak reflektuje problémy národnej identifikácie v súčasnej globálnej a multikultúrnej spoločnosti. Kto sme? Kam siahajú naše korene? Mení sa podstata človeka vplyvom doby? V tejto inscenácii sa snažíme hľadať odpovede na otázky identity v súčasnej konzumnej a multikultúrnej spoločnosti. A takisto reflektovať udalosti prostredia slovenského vidieku. Špecifikom tejto inscenácie je vykreslenie vzťahu človeka k prírode analogicky - na podklade vzťahu muža a ženy. Výsledkom čoho by sa mala stať komparácia života v našej dedine zo zaužívanými zvykmi, rituálmi tradíciami v porovnaní s kultúrnou západnou konzumnou spoločnosťou.

**Premiéra: 04. júna 2021**

**Rozprávka Páví kráľ**

Kedysi dávno v kráľovstve za morom sa žilo v nesmiernom blahobyte. Ľudia však začali vnímať všetko povrchne, blahobyt im zatienil oči a všímali si iba vonkajšiu krásu. To kráľa dobrého a spravodlivého veľmi sklamalo a jeho smútok a hnev spôsobili, že všetci jeho poddaní sa zmenili na pávy. Každú noc sa na páva premení aj sám kráľ. Sám a opustený hľadá šťastie. Kto a čo kráľa vyslobodí? Bude to láska? V inom kráľovstve, ďaleko od mora sa práve narodila krásna princezná Ruženka, ktorá svojimi dobrým srdcom prekoná všetky úskalia. Rozprávka plná hudby na motívy madam d' Aulnoy, ktorá v 17. storočí zozbierala a spracovala rozprávky, ktoré si ľudia rozprávali na francúzskom vidieku. Keďže však bola šľachtičná, odrazilo sa to i na rozprávkach, ktoré hýria nádherou a otvárajú bránu do čarokrásnej, neskutočnej záhrady.

**Premiéra: 09. júl 2021**

**12 stoličiek**

Rafinovaná karikatúra sovietskeho zriadenia a ľudskej chamtivosti sa zlučuje v príbehu Ipolita Vorobjaninova a veľkého kombinátora Ostapa Bendera, ktorých honba za pokladom privedie do rôznych nebezpečných a komických situácií.

Iľja Iľf a Jevgenij Petrov vytvorili bohémsko-nihilistický román v čase kedy v Sovietskom zväze neexistoval humor. Vstúpili nielen na územie neobývané, ale aj nebezpečné. Primárne je tento román rafinovanou karikatúrou sovietskeho zriadenia, ale je aj satirou na ľudskú chamtivosť. Ostap Bender, známy kombinátor, zacíti príležitosť, ako ľahko prísť k majetku, keď stretne Ipolita Vorobjaninova, bývalého maršál šľachtica. Spoločne sa vydajú na cestu za pokladom, kde sa ocitnú v mnohých humorných situáciách.

**Rozpočet organizácie a jeho úpravy v priebehu**

**sledovaného obdobia**

Rozpisom záväzných ukazovateľov rozpočtu PSK na rok 2021 zo dňa 12. 1. 2021 č. 168/SR/k/BV/2021 bol stanovený **bežný transfer** na činnosť našej organizácie vo výške **672 269 €.**

V sledovanom období boli pre nás na bežné výdavky vykonané tieto rozpočtové opatrenia.

+ 373,- € Rekreačné poukazy

+ 25 273,- € Fond na podporu kultúry národnostných menšín

+ 275,- € Rekreačné poukazy

+ 31 659,- € Hmotná zainteresovanosť zamestnancov

**Kapitálové výdavky**

Na rok 2021 neboli pre našu organizáciu schválené kapitálové výdavky.

**Plnenie príjmov**

**Príjmy z rozpočtu PSK**

Z rozpočtu PSK boli v hodnotenom období poukázané finančné prostriedky na činnosť divadla vo výške **704 575,52 €,** čo činí 100 % - tný podiel rozpočtu na rok 2021.

**Príjmy z vlastných zdrojov**

Vlastné príjmy organizácie k 31. decembru 2021 vykazujeme vo výške **27 062,80 €,** ktoré boli získané nasledovne:

* 2 860, 00 € za prenájom
* 24 119,00 € za predstavenia umeleckého súboru
* 11,74 € za ostatné tržby
* 72,06 € za prepravné

V hodnotenom období umelecký súbor divadla odohral na domácej scéne 22 predstavení a vycestoval na 12 zájazdov do Bardejova, Oľky, Zbuckej Belej, Rokytoviec, Becherova, Svidníka, Závady, Paloty, Topole, Valkoviec,Martina, Sniny, Roztoky, Kružlovej, Bratislavy a Prahy.

**Bežné výdavky**

Na zabezpečenie činnosti Divadla Alexandra Duchnoviča v hodnotenom období boli vynaložené finančné prostriedky vo výške **763 497,33 €.**

Čerpanie nákladov na mzdy a odvody k 31. decembru 2021 bolo vo výške **604 739,78 €,** z toho mzdové náklady činili **449 345,22 €** poistné hradené zamestnávateľom bolo vo výške **155 394,56 €.**

K 31. decembru 2021 vykazujeme v priemernom prepočítanom počte 34,51 zamestnancov. Fyzicky stav zamestnancov je v počte 35.

V nadväznosti na výšku čerpania miezd je aj čerpanie v kategórii 620 – poistné hradené zamestnávateľom v celkovej čiastke **156 105,36 €.** Z toho na doplnkové dôchodkové poistenie DAD prispelo sumou **1 052,51 €.**

V hodnotenom období boli čerpané finančné prostriedky na položke:

631001 - **1 289,10€** cestovné na tuzemské cestovné náklady v súvislosti s uvádzaním divadelných predstavení mimo sídla organizácie. Mimo sídla divadla sa odohralo predstavenie v Bardejove, Oľke, Zbuckej Belej, Rokytovciach, Becherove, Svidníku, Závade, Palote, Topoli, Valkovciach a Martine.

631002 - **997,21 €** cestovné zahraničné. Predstavenie v Prahe v rámci festivalu Palmoff fest.

V kategórii výdavkov 632 Divadlo Alexandra Duchnoviča za zabezpečenie vykurovania využíva vlastnú plynovú kotolňu v sídle divadla. Platby za spotrebu plynu boli vypočítané na základe spotreby v predchádzajúcom zúčtovacom období a boli realizované mesačnými splátkami v celkovej výške **5 851,00 €.** Preplatok za rok 2020: **1 002,10 €.**

Platby za spotrebu elektrickej energie sú fakturované mesačne na základe skutočnej spotreby. Celková čiastka za spotrebovanú elektrickú energiu v hodnotenom období 2021 činila **1 196,94 €.**

Fakturácia spotreby vody je realizovaná na základe skutočného odpočtu spotreby. Celkové náklady na odber vody činili **525,68 €.**

Výdavky na položke 634 súvisia s prevádzkou osobného motorového vozidla, autobusu a nákladného motorového vozidla na prevoz divadelných výprav. Motorové vozidlá sú využívané počas uvádzania divadelných predstavení mimo sídla organizácie, resp. pri zvozoch školskej mládeže na vystúpenia v Prešove.

Celkové náklady na dopravu činili **13 537,51 €:**

* 634001 PHM 41: 1 928,87 €
* 634001 PHM 46: 294,39 €
* 634002 Servis a údržba 41: 623,30 €
* 634002 Servis a údržba 46: 6 762,48 €
* 634003 Poistenie 41: 622,11 €
* 634003 Poistenie 46: 3 000,00 €
* 634005 Karty, známky, poplatky 41: 292,35 €
* 634005 Karty, známky, poplatky 46: 14,01 €

Podpoložka 635009- údržba softvéru zahŕňa náklady na servisné práce ekonomických

programov – účtovníctvo a mzdy – v celkovej čiastke **4 050,20 €.**

DAD okrem správy uvedeného objektu využíva na svoju činnosť ako nájomca divadelnú sálu - javisko, hľadisko a priľahlé priestory. Vlastníkom uvedenej nehnuteľnosti je Rímskokatolícka cirkev, farnosť sv. Mikuláša v Prešove, s ktorým má DAD uzatvorenú

zmluvu o nájme nebytových priestorov. Jedná sa o celkovú prenajatú plochu 902 m2.

Nájomné je vo výške 10.31 € za 1 m2 prenajatej plochy, činí ročne 9 300.00 €. Okrem toho služby spojené s nájmom /voda, elektrická energia, kúrenie/ činia ročne 20 364 €/.DAD má uzatvorenú nájomnú zmluvu s Divadlom Jonáša Záborského v Prešove o prenájme nebytových priestorov, a to sklad pre garderóbu a rekvizity, sklad kulís, garáž pre osobné motorové vozidlo a garáže pre dve motorové vozidla nachádzajúce sa na Budovateľskej ul. v Prešove o celkovej ploche 398,9 m2. Výška nájmu činí 0,033 € za m2, t. j. 13,17 € ročne.

Náklady na nájom priestorov na položke 636 činili **10 771,20** €.

**Bežné výdavky**:

637001 Školenia, kurzy, semináre, porady 425,70 €

637003 Propagácia, reklama a inzercia /41/: 331,26 €

637003 Propagácia, reklama a inzercia /11H/: 1 500,00 €

637004 služby spojené s prenájmom priestorov a služby dod. Spôsobom /41/: 22 456,05€

637004 služby spojené s prenájmom priestorov a služby dod. Spôsobom /46/: 5 186,76€

637005 špeciálne služby za výrobu divadelných výprav a div. kostýmov /41/: 3 557,34 €

637005 špeciálne služby za výrobu divadelných výprav a div. kostýmov/11H/: 1 373,00 €

637006 Náhrady /lek. prehl., rekreácie prísp. 647,52 €

637007 cestovné náhr. a cest. výd. iným než vlast. zam. /41/ 1 205,82 €

637007 cestovné náhr. a cest. výd. iným než vlast. zam. /46/ 407,16€

637012 poplatky za uvádzanie diel pre autorskú spoločnosť LITA /41/: 520,33€

637012 poplatky za uvádzanie diel pre autorskú spoločnosť LITA /46/: 1 858,27€

637014 náklady organizácie na stravovanie zamestnancov: 15 628,44 €

637015 poistné /41/: 783,22 €

637015 poistné /46/: 249,95 €

637016 Sociálny fond (1,05% mzdového fondu): 4 312,22 €

637026 Odmeny a príspevky autorské /41/ 6 250,00 €

637026 Odmeny a príspevky autorské /11H/ 16 400,00 €

637026 Odmeny a príspevky autorské /46/ 800,00 €

637027 Dohody o vykonaní práce: 1 870,00 €

637035 Dane: /41/

- koncesionársky poplatok: 222,96 €

- poplatok za znečistenie ovzdušia 34,00 €

- poplatok za komunálny odpad 523,38 €

- daň z nehnuteľností 1 167,55 €

637035 Dane: /46/

daň z príjmov za rok 2020 252,00 €

Podiel na dani z nehnuteľnosti 2 346,51 €

637037 Vratky /11H/ 6 000,00 €

642013 Odchodné: 1 306,00 €

642015 Nemocenské dávky: 445,98 €

819 003 Kurzové straty/46/ 9,06 €

**Kapitálové výdavky**

Na kapitálové výdavky v hodnotenom období neboli čerpané žiadne finančné prostriedky.

**Účelové prostriedky**

V hodnotenom období neboli pre našu organizáciu poukázané žiadne finančné prostriedky.

**Mimorozpočtové zdroje**

Na rok 2021 neboli pre našu organizáciu schválené žiadne mimorozpočtové zdroje podľa § 23 zákona 523/2004/Z .z.

**Záväzky**

Divadlo Alexandra Duchnoviča eviduje k 31. 12. 2021 záväzky vo výške 43 633,43 €.

* mzdy a odvody za mesiac december 2021 43 349,84 €
* záväzky za dodávky tovarov a služieb 283,59 € (uhradené v termíne platnosti)

Naša organizácia neeviduje žiadne záväzky po lehote splatnosti.

**Pohľadávky**

Divadlo Alexandra Duchnoviča k 31. 12. 2021 vykazuje pohľadávky do lehoty splatnosti v celkovej výške 3 572,79€. Jedná sa o preplatok zemného plynu od SPP.

**Majetok**

|  |  |  |  |  |
| --- | --- | --- | --- | --- |
| **Majetok** | **Obstarávacia cena**  **1. 1. 2021** | **Prírastky** | **Úbytky** | **Obstarávacia cena**  **30. 9. 2021** |
| Stavby | 438 607,34 | 0 | 0 | 438 607,34 |
| Samostatné hnuteľné veci | 107 125,40 | 0 | 0 | 107 125,40 |
| Dopravné prostriedky | 318 156,59 | 0 | 0 | 318 156,59 |
| Pozemky | 7 767,38 | 0 | 0 | 7 767,38 |
| Umelecké diela | 1 894,38 | 0 | 0 | 1 894,38 |

V sledovanom období nedošlo k pohybu majetku na jednotlivých účtoch, ktorý je v správe Divadla Alexandra Duchnoviča.

**Projekty**

V požadovanom termíne predkladania projektov na Fond na podporu kultúry národnostných menšín na rok 2021 boli za našu organizáciu predložené 4 žiadosti na naštudovanie a uvádzanie inscenácií: 3 projekty na inscenácie v rusínskom jazyku ( Ani mak, Rozpvávka Páví kráľ, 12 stoličiek)

1 inscenácia v ukrajinskom jazyku (Šesť postáv hľadá autora)

**Mimorozpočtový účet**

**Sociálny fond**

Prostriedky sociálneho fondu v roku 2021 boli čerpané na zabezpečenia stravovania zamestnancov a odmeny pri pracovných a životných jubileách. Príspevok sociálneho fondu na jeden obed je vo výške 0,255 €.

Účtovný stav sociálneho fondu k 31. 12. 2021 je 6 827,14 €.

**Hospodársky výsledok**

Divadlo Alexandra Duchnoviča v Prešove dosiahlo v hodnotenom období zlepšený hospodársky výsledok.

Finančné prostriedky zlepšeného výsledku hospodárenia budú čerpané v nasledujúcich obdobiach účtovného roka 2022.

Január 2022